‘मोक्ष का मार्ग बताने वाला ही सच्चा संत’
इंसानदोहरा जीवन जीने को अपनी कामना के कारण विवश है। काम, क्रोध, वासना, लोभ और मोह का त्याग ही आपके अंदर और बाहर के इंसान को समान रूप से जीवन जीने की सीख देगा। आपके भीतर कामना के वास ने ही आपको विवश और मजबूर कर रखा है। जिस दिन संतों के सत्संग को जीवन में अंगीकार कर शुद्ध जीवन जीने की पहल करोगे आप स्वयं साक्षात भगवान के दर्शन कर लोगे। नगर के जैन भवन में दीदी जगदीश्वरी देवी ने अपने प्रवचन में यह उपदेश दिया। दीदी ने कहा कि संसार सुगम लगता है पर वास्तविक रूप में भगवान का परम आनंद पाने के लिए हमें अपनी कुंठित इच्छाओं को त्यागना होता है। यह तब संभव है जब आप महापुरुषों और संतों के संगम में जाते हैं। उन्होंने कहा कि संत आपकी कामनाएं पूर्ण नहीं करते बल्कि वो आपको मोक्ष का मार्ग बताते हैं। उन्होंने कहा कि जिस तरह एक माता अपने पुत्र को जहर भरी शीशी से नहीं खेलने देती ठीक उसी तरह सच्चे संत अपने भक्तों को माया-मोह, लोभ और क्रोध से दूर रहने की सीख देते हैं। दीदी जगदीश्वरी देवी ने सांसारिक माया को भगवान से दूर करने वाली बताते हुए कहा कि त्याग केवल बाहरी वस्तुओं का ही नहीं अपितु अंदर के द्वेष और लालच का त्याग ही आपको त्यागी बनाएगा।
hin_Deva hin_Deva